**1.PIELIKUMS**

Limbažu novada domes

28.08.2025. sēdes lēmumam Nr.633

(protokols Nr.13, 81.)

**ZIŅOJUMS**

Par Lokālplānojuma teritorijas plānojuma grozījumiem nekustamajā īpašumā

**Jūras iela 1, Tūjas ciems, Liepupes pagastā, Limbažu novadā**

* 1. redakcijas tālāku virzību

1. Limbažu novada dome 2023. gada 26. oktobrī pieņēma lēmumu Nr. 911 “Par lokālplānojuma izstrādes uzsākšanu teritorijas plānojuma grozījumiem nekustamajā īpašumā Jūras iela 1, Tūja, Liepupes pagasts, Limbažu novads” (protokols Nr. 13, 80.).
2. Lokālplānojums publiskajai apspriešanai tika nodots ar Limbažu novada pašvaldības centrālās pārvaldes Nekustamā īpašuma un teritorijas plānojuma nodaļas 23.05.2025. lēmumu Nr.8.25/25/1 “Par lokālplānojuma teritorijas plānojuma grozījumiem nekustamajā īpašumā Jūras ielā 1, Tūjā, Liepupes pagastā, Limbažu novadā 1.0 redakcijas nodošanu publiskai apspriešanai un atzinumu saņemšanai”.
3. Saite uz Lokālplānojuma 1.redakciju: <https://geolatvija.lv/geo/tapis?document=open#document_28665>
4. Lokālplānojuma publiskā apspriešana ilga no 16.06.2025. - 15.07.2025.
5. Par lokālplānojuma publisko apspriešanu un publiskās apspriešanas klātienes un attālināto sanāksmi tika publicēti paziņojumi ģeotelpiskās informācijas portālā www.geolatvija.lv un Limbažu novada pašvaldības tīmekļa vietnē 16.06.2025., saite: <https://www.limbazunovads.lv/lv/lokalplanojumu-un-detalplanojumu-izstrade>.
6. Informācija (planšete) par lokālplānojuma publisko apspriešanu un publiskās apspriešanas sanāksmēm tika izvietota pašvaldības ēkā - Liepupes pagasta pakalpojumu sniegšanas centrā, “Mežgravas”, Liepupes pagasts.
7. Publiskās apspriešanas laikā ar lokālplānojuma redakciju bija iespējams iepazīties:
   1. elektroniski - ģeoportālā https://geolatvija.lv/geo/tapis?document=open#document\_28665;
   2. izdrukas veidā - Liepupes pagasta pakalpojumu sniegšanas centrā, “Mežgravas”, Liepupes pagastā, Limbažu novadā, iestādes darba laikā.
8. Publiskās apspriešanas laikā tika nodrošināta iespēja iepazīties ar publiskajai apspriešanai nodotajiem dokumentiem un saņemt konsultācijas gan attālināti, gan klātienē.
9. Tika nodrošinātas iespējas iesniegt rakstveida priekšlikumus un viedokļus:
   1. elektroniskā viedā Valsts vienotajā ģeotelpiskās informācijas portālā (Ģeoportālā);
   2. elektroniski parakstītu ar drošu elektronisko parakstu, nosūtot uz e-pasta adresi: [pasts@limbazunovads.lv](mailto:pasts@limbazunovads.lv);
   3. papīra formāta parakstītu iesniegumu, nosūtot pa pastu uz adresi: Limbažu novada pašvaldība, Rīgas iela 16, Limbaži, Limbažu novads, LV–4001 vai iesniedzot klātienē dzīvesvietai tuvākajā apvienības pārvaldē.
10. Publiskās apspriešanas sanāksmes tika organizēta attālinātā formātā 20.06.2025. plkst.16.00 neklātienes formā (attālināti) tiešsaistes video sapulces veidā Zoom platformā.
11. Informācija par publiskās apspriešanas sanāksmēm tika publicēta visos paziņojumos par lokālplānojuma publisko apspriešanu (*skatīt 4. un 5.punktus*).
12. 20.06.2025. neklātienes sanāksmē *Zoom* platformā bez lokālplānojuma izstrādes vadītājas un lokālplānojuma izstrādātāja nepiedalījās citi sanāksmes dalībnieki.
13. Par lokālplānojuma redakciju saņemti 8 institūciju atzinumi. Visi atzinumi ir pozitīvi.
14. Lokālplānojuma teritorijas pierobežniekiem tika izsūtītas vēstules par publisko apspriešanu un plānoto sanāksmi.
15. Informatīvais stends par lokālplānojuma 1.redakcijas publisko apspriešanu tika izvietots pie Jūras ielas Tūjas ciemā (skat.pielikumu Nr.1).
16. Publiskās apspriešanas laikā netika saņemti fizisku vai juridisku personu iesniegumi par lokālplānojuma redakciju.
17. Ņemot vērā iepriekš minēto, Lokālplānojuma redakcijā jāveic redakcionāli precizējumi:

1) Teritorijas izmantošanas un apbūves noteikumos, svītrojot 74.punktu;

2) Paskaidrojuma rakstā redakcionāli precizēt 4.1. apakšnodaļas daļu “Plānotais ielu tīkls un plānotā transporta kustība” par piekļuvi lokālplānojuma teritorijas plānotajām zemes vienībām no pašvaldības ielas, neizmantojot Valsts autoceļa P11 pievienojumu, un svītrojot Lokālplānojuma teritorijas funkcionālā zonējuma TIAN priekšlikuma tabulā Jaukta centra apbūves teritorijas citus izmantošanas noteikumus attiecībā uz dzīvojamo māju apbūvi (TIAN 74.punkts).

1. Ar šiem redakcionāliem labojumiem netiek skartas trešo personu tiesiskās intereses, līdz ar to nav nepieciešama atkārtota publiskā apspriešana, bet lokālplānojums ar redakcionāliem precizējumiem virzāms apstiprināšanai. Lokālplānojuma saistošā daļa – Grafiskā daļa netiek mainīta.

Lēmums:

Lokālplānojuma teritorijas plānojuma grozījumiem nekustamajā īpašumā Jūras ielā 1, Tūjā, Liepupes pagastā, Limbažu novadā 1.1. redakcija pēc redakcionālo kļūdu veikšanas un tās ievietošanas TAPIS nododams Limbažu novada domei tā apstiprināšanai un saistošo noteikumu izdošanai.

Sagatavoja:

Ilona Zeltiņa

Limbažu novada administrācijas

Nekustamā īpašuma un teritoriālā plānojuma nodaļas telpiskās attīstības plānotāja

Pielikums Nr.1

Informatīvais stends par lokālplānojuma 1.redakcijas publisko apspriešanu

pie Jūras ielas Tūjas ciemā





Ziņojuma Pielikums Nr.2

**Lokālplānojums teritorijas plānojuma grozījumiem nekustamajā īpašumā**

**Jūras iela 1, Tūjas ciems, Liepupes pagastā, Limbažu novadā**

**Ziņojums par institūciju atzinumiem**

| N.p.k. | Nosacījumu izsniedzējs,  Nosacījumu  reģ. datums un numurs | Nosacījumi | Ņemts vērā / nav ņemts vērā | Pamatojums |
| --- | --- | --- | --- | --- |
| 1. | Valsts vides dienesta Atļauju pārvalde  27.06.2025.  Atzinums sa;nemts TAPIS | Valsts vides dienests (turpmāk – Dienests) Teritorijas attīstības plānošanas informācijas sistēmā saņēma pieprasījumu sniegt atzinumu par lokālplānojuma projektu Jūras ielā 1 (zemes vienības kadastra apzīmējums 6660 003 0606), Tūjā, Liepupes pagastā, Limbažu novadā. | Pieņemts zināšanai |  |
| Dienests, izvērtējot lokālplānojuma redakcijas projektu, kas ievietots vietnē: [https://geolatvija.lv/geo/tapis?document=open#document\_28665](https://geolatvija.lv/geo/tapis?document=open%23document_28665), secina, ka Dienesta 2025. gada 28. marta nosacījumos Nr.11.2/AP/2919/2025 iekļautās prasības pamatā ir uzskatāmas par izpildītām. | Atzinums POZITĪVS |  |
| Vienlaikus Dienests norāda uz pretrunām Teritorijas izmantošanas un apbūves noteikumos (turpmāk – TIAN), kas var radīt pārpratumus to pielietojumā. TIAN 74. punktā ir iekļauti noteikumi par dzīvojamo apbūvi, taču lokālplānojuma funkcionālajā zonā Jauktas centra apbūves teritorija (JC1) neviens no atļautās izmantošanas veidiem nepieļauj dzīvojamo apbūvi. Aicinām novērst konstatētās pretrunas un labot attiecīgos TIAN punktus. | Ņemts vērā | Tiks veikts redakcionālo kļūdu labojums, svītrojot TIAN 74.punktu. Neskar trešo pušu intereses. |
| 2. | Dabas aizsardzības pārvalde  15.07.2025.  Atzinums saņemts TAPIS | Dabas aizsardzības pārvaldes Vidzemes reģionālā administrācija (turpmāk – Administrācija) ir saņēmusi ir saņēmusi Limbažu novada pašvaldības pieprasījumu, kurā sniegta informācija, ka Limbažu novada pašvaldība ir pieņēmusi lēmumu par teritorijas attīstības plānošanas dokumenta „Lokālplānojums teritorijas plānojuma grozījumiem nekustamajam īpašumam Jūras ielā 1, Tūjā, Liepupes pagastā, Limbažu novadā” 1.0 redakcijas (turpmāk – Lokālplānojums) nodošanu publiskai apspriešanai un institūciju atzinumu saņemšanai. Pieprasījumā lūgts, izvērtēt sagatavoto plānošanas dokumenta redakciju un sniegt atzinumu. | Pieņemts zināšanai |  |
| Saskaņā ar Lokālplānojuma darba uzdevumu “Darba uzdevums lokālplānojumam teritorijas plānojuma grozījumiem nekustamā īpašuma Jūras iela 1, Tūja, Liepupes pagastā, Limbažu novadā, zemes vienībai ar kadastra apzīmējumu 66600030410” (pielikums Nr.2 Limbažu novada pašvaldības domes 26.10.2023. sēdes lēmumam Nr.911 (protokols Nr. 13, 80.), Lokālplānojuma izstrādes mērķis ir spēkā esošo Liepupes pagasta teritorijas plānojumā nekustamajam īpašumam Jūras iela 1, Tūja, Liepupes pagastā, Limbažu novadā, zemes vienībai ar kadastra apzīmējumu 66600030410 (pēc zemes vienības sadalīšanas kad apzīmējumi: 66600030606 un 66600030607), mainīt Teritorijas plānojumā noteiktajā funkcionālajā zonējumā paredzēto teritorijas izmantošanas veidu uz Savrupmāju apbūves teritorija (DzS), Mazstāvu dzīvojamās apbūves teritorija (DzM), Jauktas centra apbūves teritorija (JC), Transporta infrastruktūras teritorija (TR) un Tehniskās apbūves teritorija (TA). Precizēt aprobežojumus, nosakot prasības katras zemes vienības teritorijas izmantošanai un apbūvei, nodrošināt piekļuvi jaunizveidotajām zemes vienībām. | Pieņemts zināšanai |
| Atbilstoši likuma “Par Ziemeļvidzemes biosfēras rezervātu” (turpmāk – ZBR likums) 5.pantam un 1. un 2.pielikumam Lokālplānojuma teritorija atrodas valsts nozīmes īpaši aizsargājamā dabas teritorijā – Ziemeļvidzemes biosfēras rezervāta neitrālajā zonā. Šīs teritorijas individuālo aizsardzības un izmantošanas Ministru kabineta 2011.gada 19.aprīļa noteikumi Nr.303 "Ziemeļvidzemes biosfēras rezervāta individuālie aizsardzības un izmantošanas noteikumi" (turpmāk – Noteikumi Nr.303). Saskaņā ar Noteikumu Nr.303 12.punktu, vietējā pašvaldība var saistošajos noteikumos noteikt papildu prasības, lai saglabātu esošās ainavas raksturu un vērtību. | Pieņemts zināšanai |
| Saskaņā ar ZBR likuma 3.pantu noteikts, ka biosfēras rezervāta mērķis nacionālā un starptautiskā nozīmē ir sasniegt līdzsvaru dabas daudzveidības aizsardzībā, ekonomiskās attīstības veicināšanā un kultūras vērtību saglabāšanā. Kā arī atbilstoši ZBR likuma 14.pantam neitrālā zona ir noteikta, lai veicinātu Biosfēras rezervāta teritorijā esošo apdzīvoto vietu līdzsvarotu un ilgtspējīgu attīstību. Neitrālajā zonā tiek iekļautas visas pilsētas un ciemi, kas atrodas Biosfēras rezervāta teritorijā. | Pieņemts zināšanai |  |
| Saskaņā ar dabas datu pārvaldības sistēmā “Ozols” pieejamo informāciju (dati skatīti 2025.gada 14.jūlijā) Lokālplānojuma teritorijā nav reģistrētas īpaši aizsargājamo sugu vai sugu, kurām veidojami mikroliegumi, dzīvotnes, dabas pieminekļi, kā arī īpaši aizsargājami biotopi vai potenciāli biotopi. Vienlaikus Administrācija izskatījusi arī Lokālplānojuma teritorijas jaunākos pieejamos ortofoto, kur redzams, ka teritorija ir antropogēni ietekmēta un agrāk intensīvi saimnieciski izmantota. Atbilstoši arī LIDAR veģetācijas virsmas modelim Lokālplānojuma teritorijā potenciāli ir bijis ruderāls aizaugums ar krūmiem un nelieliem kokiem, nav redzami lieli koku vainagi. | Pieņemts zināšanai |  |
| Administrācija savā 2023.gada 1.decembra vēstulē Nr.4.8/7523/2023-N norādīja, ka neizvirza nosacījumus Lokālplānojuma izstrādei | Pieņemts zināšanai |  |
| Pamatojoties uz Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 59.punktu un Ministru kabineta 2009.gada 2.jūnija noteikumu Nr.507 „Dabas aizsardzības pārvaldes nolikums” 3.15.apakšpunktu, Administrācija sniedz atzinumu, ka Administrācijai nav iebildumu par Lokālplānojuma risinājumiem un tā neiebilst Lokālplānojuma tālākai virzībai. | Atzinums POZITĪVS |  |
| 3. | Veselības inspekcija  03.07.2025.  Atzinums saņemts TAPIS | Lokālplānojuma projekta risinājums nekustamajam īpašumam Jūras ielā 1 (kadastra numurs 6660 003 0410), Tūjā, Liepupes pagastā, Limbažu novadā teritorijas funkcionālā zonējuma maiņai, atbilst higiēnas prasībām. | Atzinums POZITĪVS |  |
| 4. | VAS Latvijas valsts ceļi  19.06.2025.  Nr. 4.3 / 11530 | VSIA "Latvijas Valsts ceļi" Rīgas reģionālā nodaļa izvērtēja iesniegto lokālplānojuma projekta "Lokālplānojums teritorijas plānojuma grozījumiem nekustamajā īpašumā Jūras iela 1, Tūja, Liepupes pagastā, Limbažu novadā zemes vienībai ar kadastra apzīmējumu 6660 003 0410 (pēc zemes vienības sadalīšanas kad apz. 66600030606 un 66600030607)" redakciju un aicina precizēt projekta risinājumu: | Pieņemts zināšanai |  |
| Nav izpildīti tehnisko noteikumu 13. punkta nosacījumi. Paredzēt esošā pievienojuma valsts autoceļam P11 60,805. km likvidēšanu vai saņemt un pievienot Lēmumu par esošā pievienojuma valsts autoceļam kategorijas maiņu (paaugstināšanu). | Nav ņemts vērā | Piekļūšana lokālplānojuma teritorijai **paredzēta no pašvaldības ielas, kas noteikts TIAN 5.un 6.punktā.**  Jauns pievienojums valsts autoceļam nav plānots, kā arī nav plānots mainīt pievienojuma kategoriju. Līdz ar to jauna pievienojuma izbūve vai esošā pārbūve un kategorijas maiņa (paaugstināšana) veicama, izstrādājot konkrētu būvniecības ieceri. Prasība kategorijas maiņai iekļauta **TIAN 12.punktā**.  Skatīt Paskaidrojuma raksta 4.1. apakšnodaļu līdz ar to nav nepieciešams pieņemt lēmumu par pievienojuma izvedi. |
| Nosacījumu 13.punkts:  Piekļūšanu lokālplānojuma teritorijai organizēt, veicot izvērtējumu atbilstoši Ministru kabineta 2008. gada 7. jūlija noteikumiem Nr.505 "Noteikumi par pašvaldību, komersantu un māju ceļu pievienošanu valsts autoceļiem". Vērtēt plānotā pievienojuma ietekmi uz autoceļa P11/P11 nobrauktuves mezgla drošību. Izvēlētie risinājumi nedrīkst pasliktināt satiksmes drošību uz valsts autoceļa. Izvērtējumu veidot ceļu projektēšanas jomā sertificētam speciālistam vai uzņēmumam. Esošais pievienojums P11 60,805 km ir reģistrēts kā 4. kategorijas pievienojums, kas ir ceļa pievienojums valsts autoceļam, ja minēto ceļa pievienojumu izmanto braukšanai uz atsevišķi nodalītu zemesgabalu, kas nav apdzīvots un nav paredzēts publiskai lietošanai. Ņemot vērā iesniegto ieceri, noprotams, ka būs nepieciešama jauna pievienojuma izbūve vai esošā pārbūve un kategorijas maiņa (paaugstināšana). Izvērtējumu iesniegt pirms vai reizē ar visu lokālplānojuma redakciju. Lokālplānojums apstiprināms tikai pēc pievienojuma vietas un kategorijas noteikšanas, atbilstoši izvērtējumam. Pirms lokālplānojuma nodošanas publiskajai apspriešanai saņemt lēmumu par pievienojuma izveidi. |
| 5. | Latvijas Ģeotelpiskās informācijas aģentūra  30.06.2025.  Nr. 522/7/1-18  Atzinums saņemts TAPIS | Atbildot uz 2025. gada 15. jūnija Teritorijas attīstības plānošanas informācijas sistēmā sagatavoto Limbažu novada pašvaldības pieprasījumu Nr. TAPIS-0035000-2025-00924 “Par atzinuma pieprasīšanu” lokālplānojumam nekustamajā īpašumā Jūras iela 1, Tūja, Liepupes pagastā, Limbažu novadā, informējam, ka Latvijas Ģeotelpiskās informācijas aģentūra (turpmāk – Aģentūra) ir izvērtējusi valsts vienotajā ģeotelpiskās informācijas portālā publicētos lokālplānojuma materiālus <https://geolatvija.lv/geo/tapis#document_28665>. | Pieņemts zināšanai |  |
| 1. Lokālplānojuma grafiskā daļa ir sagatavota atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām. | Pieņemts zināšanai |  |
| 1. Aģentūras sniegtie nosacījumi attiecībā uz nepieciešamās informācijas iekļaušanu par valsts ģeodēziskā tīkla punktiem ir ievēroti. | Atzinums POZITĪVS |  |
| 6. | AS “Sadales tīkls” 01.07.2025.  Atzinums saņemts TAPIS | AS "Sadales tīkls" ir izskatījusi un piekrīt arhitekta (vārds uzvārds) izstrādātajiem lokālplānojuma risinājumam īpašumā Jūras iela 1, Tūja, Liepupes pagastā, Limbažu novadā. | Atzinums POZITĪVS |  |
| 7. | Zemkopības ministrijas nekustamie īpašumi  25.06.2025.  Nr. V-1-9.3/339  Atzinuma izkopējumu skatīt zemāk | Atbildot uz Jūsu vēstuli Nr.TAPIS-0035000-2025-00925 no 2025.gada 15. jūnija, darām zināmu, ka VSIA “Zemkopības ministrijas nekustamie īpašumi” Vidzemes reģiona meliorācijas nodaļai, kuras pārziņā ir valsts nozīmes ūdensnotekas, papildus komentāru vai labojumu Limbažu novada, Liepupes pagasta, Tūjā “Jūras iela 1” lokālplānojuma teritorijas plānojuma grozījumu 1.0 redakcijas dokumentam nav.  Neiebilstam tā apstiprināšanai grozījumu pilnveidotā 1.0 redakcijā. | Atzinums POZITĪVS |  |
| 8. | Vidzemes plānošanas reģions | Atzinums tika pieprasīts TAPIS, netika saņemts |  |  |
| 9. | VUGD  16.06.2025  Atzinums saņemts TAPIS | Izskatot Jūsu pieprasījumu, Valsts ugunsdzēsības un glābšanas dienesta Vidzemes reģiona pārvaldei nav iebildumu Lokālplānojums teritorijas plānojuma grozījumiem nekustamajā īpašumā Jūras iela 1, Tūja, Liepupes pagastā, Limbažu novadā | Atzinums POZITĪVS |  |
| 10. | SIA TET | Atzinums tika pieprasīts TAPIS, netika saņemts |  |  |

Sagatavoja

Arhitekts (vārds uzvārds0

Pārbaudīja

Lokālplānojuma izstrādes vadītāja

Ilona Zeltiņa



