**1.PIELIKUMS**

Limbažu novada domes

28.08.2025. sēdes lēmumam Nr.636

(protokols Nr.13, 84.)


**DARBA UZDEVUMS**

**DETĀLPLĀNOJUMA IZSTRĀDEI**


**Nekustamā īpašumā “Laučurgas” , Vārzas ciems, Skultes pag., Limbažu nov. zemes vienībās ar kadastra apzīmējumu 66760090072**

1. **Detālplānojuma teritorija**

Nekustamā īpašuma “Laučurgas”, Vārzas ciems, Skultes pag., Limbažu nov. zemes vienības ar kadastra apzīmējumu **66760090072** (3,24 ha platībā) robežas.




*Izmantoti Nekustamā īpašuma valsts kadastra informācijas sistēmas dati*[*https://www.kadastrs.lv/graphical\_data/show*](https://www.kadastrs.lv/graphical_data/show)

* *

Detālplānojuma teritorija

*Izkopējums no Limbažu novada teritorijas plānojuma 2012.-2024.gadam*

*(zemes vienības kontūra norādīta shematiski)*

**

*Izkopējums no Skultes pagasta teritorijas plānojuma grozījumiem 2006.-2018.gadam*

*(zemes vienības kontūra norādīta shematiski)*

1. **Detālplānojuma izstrādes pamatojums**
   1. Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” (turpmāk - Noteikumi) 39. punkts.
   2. Teritorijas attīstības plānošanas likuma 28. panta pirmā, trešā un ceturtā daļa.
   3. Nekustamā īpašuma “Laučurgas”, Vārzas ciems, Skultes pag., Limbažu nov. zemes vienības ar kadastra apzīmējumu 66760090072 īpašnieka pilnvarotās personas iesniegums.
2. **Detālplānojuma izstrādes mērķis**
   1. Detālplānojumā izstrādāt zemes vienību dalījumu, paredzot piekļuves risinājumus katram atdalāmajam zemes gabalam un piekļuvi no valsts vai pašvaldības ielas/ceļa, izdalot to kā atsevišķu zemes vienību plānotajai transporta infrastruktūras teritorijai (plānotai ielai), atbilstoši Skultes pagasta teritorijas plānojuma grozījumos 2006.-2018.gadam noteiktajam funkcionālam zonējumam Savrupmāju apbūves teritorijā (DzS1), tā teritorijas izmantošanas un apbūves noteikumiem un normatīviem aktiem.
   2. Noteikt apgrūtinājumus un aprobežojumus katrai plānotajai zemes vienībai.
   3. Detalizēt Skultes pagasta teritorijas plānojuma grozījumi 2006.-2018.gadam teritorijas izmantošanas un apbūves noteikumus ciktāl tie nav pretrunā ar spēkā esošo likumdošanu.
3. **Darba uzdevums**
   1. Detālplānojums izstrādājams atbilstoši MK 14.10.2014. noteikumiem Nr.628 „Noteikumi par pašvaldību teritorijas attīstības plānošanas dokumentiem”, Skultes pagasta teritorijas plānojuma grozījumiem 2006.-2018.gadam un ievērojot citu uz teritorijas plānošanu attiecināmu normatīvo aktu prasības.
   2. Detālplānojumu izstrādāt teritoriāli vienotai noteiktai detālplānojuma teritorijai zemes vienībā ar kadastra apzīmējumu 66760090072 uz derīga un aktuāla augstas detalizācijas topogrāfiskā plāna pamatnes ar mēroga noteiktību 1:500, izmantojot aktuālo Nekustamā īpašuma valsts kadastra informācijas sistēmā reģistrēto informāciju par zemes vienību. Detālplānojumā grafiskajā daļā norādīt plānoto zemes gabalu apbūves laukumus, apgrūtinājumus, adresācijas priekšlikumus, plānoto nekustamā īpašuma lietošanas mērķi.
   3. Līdz detālplānojuma 1.redakcijas iesniegšanai pašvaldībā, nodrošināt piekļuvi līdz pašvaldības vai valsts ielai / autoceļam.
   4. Paredzēt vienotu ielu tīklu ar Vārzas ciema ielām. Detālplānojuma teritorijā, nodrošinot piekļuvi jaunveidojamām zemes vienībām, galveno ielu plānot detālplānojuma teritorijas austrumu pusē, kas spēkā esošā Limbažu novada teritorijas plānojumā 2012.-2024.gadam attēlota kā Satiksmes infrastruktūras teritorija (TS), kur plānotās ielas nodalījuma josla sarkanajās līnijās ir noteikta 15,0 m. Izstrādājot nodalījuma joslas sarkanās līnijās šķērsprofilu, paredzēt divvirzienu brauktuvi un gājēju ietvi ar cieto segumu, inženierkomunikāciju: elektroapgādes tīklu, ielu apgaismojuma tīklu, ūdensapgādes tīklu, sadzīves kanalizācijas tīklu izvietojumu, kā arī paredzēt risinājumus lietus notekūdeņu un, ja nepieciešams, augsto gruntsūdeņu novadīšanai.
   5. Plānotās ielas nodalījuma josla sarkanajās līnijās 15,0 m platumā var tikt novirzīta blakus esošā īpašumā (kadastra apzīmējums 66760090023), bet ne vairāk kā 7,5 m, ja tiek nodrošināta zemes daļas izmantošana atbilstoši spēkā esošai likumdošanai.
   6. Pirms redakcijas izstrādes uzsākšanas saņemt no Enerģētikas un vides aģentūras atbilstošo lēmumu par Stratēģiskā ietekmes uz vidi novērtējuma piemērošanas nepieciešamību detālplānojuma teritorijai.
   7. Papildus prasības detālplānojumam, kas saistīts ar plānojamās teritorijas specifiku:
      1. Nodrošināt piekļūšanu katrai plānotajai zemes vienībai;
      2. Jaunveidojamās zemes vienības minimālā platība, kas paredzēta savrupmājas un tās palīgēku apbūvei ir 2500 m2. Paredzēt publiskai lietošanai labiekārtotas publiski pieejamas teritorijas - apstādījumi, atpūtas vietas, sporta laukumi u.tml. atbilstoši Skultes pagasta teritorijas plānojuma grozījumos noteiktam;
      3. Līdz pašvaldības centralizētās ūdensapgādes un kanalizācijas tīklu izbūvei gar detālplānojuma teritoriju, visām jaunveidojamām zemes vienībām jānodrošina viena kopēja ūdens ņemšanas vieta, ievērojot spēkā esošo normatīvo aktu prasības par dzeramā ūdens kvalitāti, aizsardzību un piegādes drošumu. Detālplānojumā jāparedz inženierapgādes infrastruktūra ar iespēju pieslēgties centralizētajiem ūdensapgādes un kanalizācijas tīkliem to izbūves brīdī. Līdz pieslēguma nodrošināšanai pieļaujams izmantot lokālus sadzīves notekūdeņu attīrīšanas risinājumus, ja tie ir ekonomiski un tehniski pamatoti un atbilst vides aizsardzības normatīvajiem aktiem;
      4. Detālplānojumā noteikt ārējās ugunsdzēsības risinājumus;
      5. Inženierapgādes tīklu infrastruktūru un objektus plānot ielu sarkano līniju teritorijā, bet ja tas nav iespējams - joslā starp ielas sarkano līniju un būvlaidi;
      6. Ielām noteikt sarkanās līnijas un izdalīt kā atsevišķas zemes vienības. Ielu sarkano līniju minimālais platums nosakāms atbilstoši ielas šķērsprofilam un kategorijai.
   8. Ja detālplānojuma risinājumi skar citus īpašumus, risinājumam jānodrošina tā atbilstība normatīviem aktiem.
   9. Izstrādāt detālplānojuma īstenošanas kārtību, paredzot, ka zemes vienību sadalīšana iespējama pēc ielas (vismaz ar grants segumu) izbūves, kas nodrošina piekļūšanu plānotajām zemes vienībām savrupmāju dzīvojamai apbūvei.
   10. Detālplānojuma izstrādātājs ievieto izstrādāto detālplānojuma redakciju, tai skaitā ģeotelpiskos datus, kas nododama publiskai apspriešanai, un gala redakciju Teritorijas attīstības plānošanas informācijas sistēmā (TAPIS).
   11. Izvērtēt detālplānojuma teritorijā vides riskus (troksnis, gaisa piesārņojums, transporta plūsmas, inženiertehniskais nodrošinājums u.c.) un to ietekmi uz blakus esošām zemes vienībām.
4. **Institūcijas, no kurām jāpieprasa nosacījumi detālplānojuma izstrādei un atzinumi par izstrādāto detālplānojuma redakciju:**
   1. Dabas aizsardzības pārvalde;
   2. Valsts vides dienesta Atļauju pārvalde;
   3. Veselības inspekcija;
   4. Valsts meža dienests;
   5. AS Latvijas valsts meži;
   6. AS „Sadales tīkls”;
   7. SIA “Tet”;
   8. Latvijas ģeotelpiskās informācijas aģentūra;
   9. VSIA „Zemkopības ministrijas nekustamie īpašumi” Vidzemes reģiona meliorācijas nodaļa;
   10. Valsts ugunsdzēsības un glābšanas dienests;
   11. VSIA „Latvijas Valsts ceļi”;
   12. Limbažu novada pašvaldības Limbažu apvienības pārvalde;
   13. SIA “Limbažu siltums”.
5. **Detālplānojuma iesniegšana noformēšana**
   1. Detālplānojuma 1.redakcija, kas nododama publiskai apspriešanai, iesniedzama pašvaldībā elektroniskā formā un 2 eksemplāros papīra formā, kā arī ievietojot to Teritorijas attīstības plānošanas informācijas sistēmā (TAPIS). Detālplānojuma ierosinātājam nodrošināt līdz ar publiskās apspriešanas uzsākšanas dienu informatīvā stenda izvietošanu publiskajā ārtelpā pēc iespējas tuvāk detālplānojuma teritorijai. Informatīvajam stendam jābūt vismaz A1 formātā un izturīgam pret apkārtējo vidi. Informatīvajā stendā norāda kvadrātkodu (*Quick Response Code*), detālplānojuma izstrādes pamatojumu, mērķi un īsu risinājuma aprakstu, kā arī informāciju par būtiskākajām izmaiņām un plānoto attīstības ieceri.
   2. Detālplānojuma galīgās redakcijas teksta materiāls iesniedzams digitālā veidā \*.pdf vai \*.doc formātā, grafiskais materiāls digitālā veidā (.dgn) vai (.dwg), kas atbilst ģeotelpisko datu izstrādes nosacījumiem, iesniedzams pašvaldībai un pašvaldības ADTI (augstas detalizācijas topogrāfiskās informācijas) datubāzes uzturētājam SIA „Mērniecības Datu Centrs”. Digitālā veidā iesniedzami 2 eksemplāri, no kuriem vienā eksemplārā ir dzēsti fizisko personu dati, kuru publiskošana nav pieļaujama atbilstoši „Fizisko personu datu aizsardzības likumam”.
   3. Detālplānojuma grafisko daļu noformē, norādot koordinātu sistēmu, koordinātu tīklu, kartes nosaukumu, kartes pamatnes mēroga un izdrukas mēroga noteiktību (ja tas atšķiras no kartes pamatnes mēroga), visu grafiskās daļas rasējumu lapu labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādes vadītājs, izstrādātājs, detālplānojuma nosaukums, rasējuma lapas nosaukums, kopējais lapu skaits daļā, lapas numurs pēc kārtas, mērogs, kā arī daļas vai sadaļas vadītāja un tehniskā izstrādātāja uzvārds, paraksts un datums.
   4. Detālplānojumam jābūt noformētam valsts valodā.
   5. Detālplānojuma gala redakcija pēc tā apstiprināšanas iesniedzama drukas veidā, kas noformēta atbilstoši normatīvajiem aktiem un arhīvu likumam.

1. **Sabiedrības līdzdalības pasākumi:**
   1. Detālplānojuma izstrādes gaitā izvērtēt saņemot sabiedrības izteiktos viedokļus.
   2. Organizēt publisko apspriešanu, tai skaitā publiskās apspriešanas sanāksmi, atbilstoši normatīvajiem regulējumiem.

**Detālplānojuma darba uzdevuma derīguma termiņš ir divi gadi**

**2.PIELIKUMS**

Limbažu novada domes

28.08.2025. sēdes lēmumam Nr.636

(protokols Nr.13, 84.)

**LĪGUMA PAR DETĀLPLĀNOJUMA IZSTRĀDI UN FINANSĒŠANU**

***PROJEKTS***

Limbažos, 2025.gada\_\_.\_\_\_\_\_\_\_\_\_

Limbažu novada pašvaldība, kuras vārdā saskaņā ar Pašvaldību likumu rīkojas Limbažu novada pašvaldības izpilddirektors Artis Ārgalis turpmāk tekstā – Pašvaldība, un detālplānojuma ierosinātājs \_\_\_ , personas kods\_\_\_\_\_\_\_\_\_\_\_\_, turpmāk tekstā – Ierosinātājs, visi kopā vai katrs atsevišķi, turpmāk tekstā saukti – “Puses”, ievērojot Pušu gribu un intereses, un, pamatojoties uz Limbažu novada pašvaldības domes \_\_.\_\_.2025. lēmumu Nr.\_\_\_\_\_\_, (protokols Nr.\_\_,\_\_) “Par detālplānojuma izstrādes uzsākšanu nekustamā īpašumā “Laučurgas”, Vārzas ciems, Skultes pag., Limbažu nov. zemes vienībā ar kadastra apzīmējumu 66760090072” (turpmāk tekstā – Detālplānojums), Teritorijas attīstības plānošanas likumu, Ministru kabineta 14.10.2014 noteikumiem Nr.628 “Noteikumi par pašvaldību teritorijas attīstības plānošanas dokumentiem” noslēdz šo līgumu, turpmāk tekstā – “Līgums”:

1. LĪGUMA PRIEKŠMETS

1.1. Pašvaldība organizē un vada, bet Ierosinātājs apņemas izstrādāt un finansēt Detālplānojuma izstrādi, saskaņā ar spēkā esošajiem normatīvajiem aktiem, Limbažu novada pašvaldības domes \_\_.\_\_.2025. lēmumu, protokols nr.\_\_\_\_\_, šajā lēmumā apstiprināto darba uzdevumu (Pielikums Nr.1) un šī līguma noteikumiem.

1. DETĀLPLĀNOJUMA IZSTRĀDES FINANSĒŠANAS APMĒRS

2.1. Līguma punktā 1.1. paredzētā Detālplānojuma izstrādi pilnā apmērā par saviem līdzekļiem finansē Ierosinātājs.

1. DETĀLPLĀNOJUMA IZSTRĀDĀTĀJS

3.1. Šī līguma punktā 1.1. paredzētā Detālplānojuma Izstrādātājs ir :\_\_\_\_\_\_\_\_\_\_\_\_\_\_\_\_\_\_

3.2. Ierosinātājs un Izstrādātājs nodrošina, ka Detālplānojumu izstrādā personas, kuru kvalifikācija

un izglītība atbilst 14.10.2014 noteikumiem Nr.628 “Noteikumi par pašvaldību teritorijas attīstības

plānošanas dokumentiem” 137.-140.p. noteiktajām prasībām, kvalifikāciju un izglītību apliecinošie

dokumenti pievienojami šim Līgumam.

1. PUŠU TIESĪBAS UN PIENĀKUMI

**4.1. Pašvaldība apņemas**:

4.1.1. Nodrošināt Detālplānojuma izstrādes vadību;

4.1.2. Ievietot paziņojumus par Detālplānojuma izstrādes uzsākšanu vietējā laikrakstā, Teritorijas attīstības plānošanas informācijas sistēmā (turpmāk tekstā - Sistēma) un pašvaldības tīmekļa vietnē, kā arī rakstiski informēt pieguļošo nekustamo īpašumu īpašniekus;

4.1.3. Pieņemt lēmumus Detālplānojuma izstrādes gaitā normatīvajos aktos noteiktajā kārtībā;

4.1.4. nodrošināt telpas plānojuma publiskās apspriešanas procesā nepieciešamajai materiālu publiskai izstādīšanai, sabiedriskās apspriešanas sapulču organizēšanai, ja nepieciešams;

4.1.3. nosūtīt Detālplānojuma teritorijai pieguļošo zemes vienību īpašniekiem paziņojumus par detālplānojuma publiskās apspriešanas procedūru;

4.1.4.ievietot paziņojumu par Detālplānojuma projekta nodošanu publiskajai apspriešanai pašvaldības tīmekļa vietnē;

4.1.5. piedalīties Detālplānojuma sabiedriskās apspriešanas sanāksmē(-ēs);

4.1.6. pašvaldības lēmumu, ar kuru apstiprināts Detālplānojums, ievietot Sistēmā, publicēt vietējā laikrakstā un pašvaldības tīmekļa vietnē, atbilstoši normatīvo aktu prasībām;

4.1.7. reģistrēt apstiprināto detālplānojumu Pašvaldībā.

**4.2. Ierosinātājs apņemas:**

4.2.1. organizēt un nodrošināt Detālplānojuma izstrādi atbilstoši normatīvo aktu un darba uzdevuma prasībām, kā arī nodot izstrādāto Detālplānojumu izstrādes vadītājam, kas noformēts atbilstoši detālplānojuma izstrādes darba uzdevumam;

4.2.2.nodrošināt un finansēt nepieciešamo materiālu sagatavošanu Detālplānojuma izstrādei (topogrāfisko plānu, nepieciešamos pētījumus, apsekošanas, skiču projektu, vizualizācijas, u.c. materiālus);

4.2.3.sagatavot un nosūtīt pieprasījumus darba uzdevumā minētajām institūcijām nosacījumu Detālplānojuma izstrādei un atzinumu par izstrādāto Detālplānojuma projektu saņemšanai;

4.2.4.iesniegt sagatavoto Detālplānojuma redakciju izskatīšanai izstrādes vadītājam un nepieciešamības gadījumā, veikt labojumus tajā;

4.2.5.sagatavot un izstādīt materiālus publiskās apspriešanas procesam un piedalīties sabiedriskās apspriešanas sapulcē(-ēs), protokolēt sabiedriskās apspriešanas sapulces un citas darba gaitā nepieciešamās sanāksmes, apkopot to rezultātus;

4.2.6.pēc publiskās apspriešanas sagatavot un iesniegt izstrādes vadītājam Kopsavilkumu par Detālplānojuma izstrādi, kā arī institūciju atzinumus, saņemtos priekšlikumus par izstrādāto detālplānojuma redakciju to vērā ņemšanu vai noraidīšanu, sniedzot pamatotu skaidrojumu, un publiskās apspriešanas materiālus;

4.2.7.saskaņā ar Pašvaldības izsniegto rēķinu apmaksāt Pašvaldības izdevumus par līguma 4.1.punktā paredzēto paziņojumu sagatavošanu, nosūtīšanu, publicēšanu, ja tādi ir nepieciešami.

4.2.8.sagatavot un iesniegt apstiprinātā Detālplānojuma materiālus Pašvaldībai atbilstoši normatīvo aktu prasībām.

4.2.9. pamatojoties uz pašvaldības piešķirtām tiesībām, detālplānojuma izstrādātājs ievieto izstrādāto detālplānojuma redakciju, kas nododama publiskai apspriešanai, un gala redakciju Teritorijas attīstības plānošanas informācijas sistēmā (TAPIS).

1. PUŠU ATBILDĪBA

5.1. Puses ir atbildīgas par šajā Līgumā norādīto saistību izpildi un normatīvo aktu ievērošanu.

5.2. Detālplānojuma neapstiprināšanas gadījumā Pašvaldība nesedz Ierosinātājam izmaksas, kas radušās izstrādājot detālplānojumu.

5.3. Līgumslēdzēja Puse rakstveidā nekavējoties informē otru Pusi par visiem apstākļiem, kas atklājušies detālplānojuma izstrādes procesā un var neparedzēti ietekmēt šī līguma izpildi, kā arī rakstveidā saskaņot ar otru Pusi jebkuru līguma izpildes procesā radušos nepieciešamo atkāpi no līguma noteikumiem.

1. STRĪDU IZSKATĪŠANA

6.1. Puses vienojas, ka jebkurš strīds, nesaskaņa vai prasība, kas izriet no šī līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet nepanākot vienošanos - izšķirts tiesā.

1. NOSLĒGUMA NOTEIKUMI

7.1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.

7.2. Izmaiņas līgumā un papildinājumi stājas spēkā tikai tad, ja par to ir panākta rakstiska vienošanās.

7.3. Līguma realizēšanai Līguma noslēgšanas dienā Puses nozīmē sekojošas atbildīgās personas:

7.3.1. no *Pasūtītāja* puses: detālplānojuma ierosinātājs \_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_. e-pasts: \_\_\_\_\_\_\_\_\_\_\_\_\_.

7.3.2. no *Izpildītāja* puses: detālplānojuma izstrādes vadītāja Ilona Zeltiņa, tālr. 26662248, e-pasts ilona.zeltina@limbazunovads.lv.

7.4. Līgums zaudē spēku, ja spēku zaudē pašvaldības lēmums par detālplānojuma izstrādes uzsākšanu.

7.5. Līgums sastādīts un parakstīts 2 (divos) eksemplāros, katrai Pusei pa vienam līguma eksemplāram.

1. PUŠU REKVIZĪTI
2. **Pušu adreses un rekvizīti**

|  |  |
| --- | --- |
| Pašvaldība**:**  **Limbažu novada pašvaldība**  *Reģistrācijas numurs: 90009114631*  *Juridiskā adrese:* Rīgas iela 16, Limbaži,  Limbažu novads, LV–4001  *Elektroniskā pasta adrese:*  [pasts@limbazunovads.lv](mailto:pasts@limbazunovads.lv)  *banka*: SEB Banka  *konts:* LV71UNLA 0013013130848  *kods:* UNLALV2X  *Paraksts:* \_\_\_\_\_\_\_\_\_\_\_\_\_\_  Izpilddirektors A.Ārgalis | Detālplānojuma izstrādes ierosinātājs:  **\_\_\_\_\_\_\_\_\_\_\_**  *Pers.kods:* \_\_\_\_\_\_\_\_\_\_\_\_\_\_\_\_  *Juridiskā adrese:* \_\_\_\_\_\_\_\_\_\_\_\_\_\_\_\_\_\_\_  *Elektroniskā pasta adrese:* [\_\_\_\_\_\_\_\_\_\_\_\_\_\_\_](mailto:janis.abiks@gmail.com)  Detālplānojuma izstrādes ierosinātājs:  Paraksts: \_\_\_\_\_\_\_\_\_\_\_\_\_\_\_\_\_\_\_\_ |