**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

28.08.2025. sēdes lēmumu Nr.567

(protokols Nr.13, 15.)

**Biznesa ideju konkursa**

**Skolēnu mācību uzņēmumu izveidei Limbažu novadā**

**“Solis Uzņēmējdarbībā”**

**nolikums**

1. **Vispārīgie jautājumi**
2. Nolikumā lietotie termini:
   1. **Konkurss** – Biznesa ideju konkurss Skolēnu mācību uzņēmumu izveidei “Solis Uzņēmējdarbībā”;
   2. **Pašvaldība** – Limbažu novada pašvaldība, kura ir Konkursa rīkotājs;
   3. **Dome** - Limbažu novada pašvaldības Dome;
   4. **JAL** – Biznesa izglītības biedrība “Junior Achievement Latvija”;
   5. **SMU** – Skolēnu mācību uzņēmums;
   6. **Nolikums** – Biznesa ideju konkursa Skolēnu mācību uzņēmumu izveidei Limbažu novadā “Solis Uzņēmējdarbībā” nolikums;
   7. **Pretendents** – Limbažu novada skolu 4.-12. klašu skolēni vai to grupas, kuru skolas īsteno Junior Achievement programmu, atbilst Nolikuma prasībām un ir iesniedzis Konkursa pieteikumu;
   8. **Pieteikums** – Pretendenta pieteikums Konkursam atbilstoši Nolikuma prasībām;
   9. **Komisija** – Konkursa vērtēšanas komisija;
   10. **Kontaktpersona** - atbildīgā persona par konkursu no Pašvaldības puses, kura norādīta Konkursa izsludināšanas paziņojumā;
   11. **Konkursa uzvarētājs** – Pretendents, kura Pieteikums pēc Komisijas novērtējuma atbilstoši vērtēšanas kritērijiem ir saņēmis visaugstāko punktu skaitu pamatskolas vai vidusskolas grupā. Kopumā Konkursa uzvarētāji ir 6 (seši) Pretendenti ar visaugstāko punktu skaitu – 3 (trīs) Pretendenti pamatskolas grupā (4.-9.klase), 3 (trīs) Pretendenti vidusskolas grupā (10.-12.klase);
   12. **Naudas balva** – naudas balva 6 (sešiem) Konkursa uzvarētājiem SMU dibināšanai attiecīgajā mācību gadā un savas biznesa idejas realizēšanai. Naudas balvu apmēri ir noteikti Nolikuma 5. punktā.
3. Nolikums nosaka kārtību, kādā Limbažu novada skolu skolēni var piedalīties Konkursā.
4. Konkursa rīkotāja pilnvarotā Kontaktpersona tiek noteikta ar Pašvaldības izpilddirektora rīkojumu.
5. Konkursa mērķis – motivēt jauniešus sava biznesa veidošanai un attīstībai, inovatīva un tirgū pieprasīta produkta/pakalpojuma radīšanai, veicinot jauniešu dalību JAL piedāvātajā uzņēmēju veicināšanas programmā un praktiskajos treniņos.
6. Naudas balvu apmēri:
   1. Pamatskolas grupā (4.-9. klase):
      1. Konkursa uzvarētājam, kurš Konkursā iegūst 1.vietu – 350,00 EUR (trīs simti piecdesmit *euro*, 00 centi);
      2. Konkursa uzvarētājam, kurš Konkursā iegūst 2.vietu – 250,00 EUR (divi simti piecdesmit *euro*, 00 centi);
      3. Konkursa uzvarētājam, kurš Konkursā iegūst 3.vietu – 150,00 EUR (viens simts piecdesmit *euro*, 00 centi).
   2. Vidusskolas grupā (10.-12. klase):
      1. Konkursa uzvarētājam, kurš Konkursā iegūst 1.vietu – 350,00 EUR (trīs simti piecdesmit *euro*, 00 centi);
      2. Konkursa uzvarētājam, kurš Konkursā iegūst 2.vietu – 250,00 EUR (divi simti piecdesmit *euro*, 00 centi);
      3. Konkursa uzvarētājam, kurš Konkursā iegūst 3.vietu – 150,00 EUR (viens simts piecdesmit *euro*, 00 centi).
   3. Vietu sadalījumu Konkursā nosaka Komisija vērtējot Pieteikumus un prezentācijas pēc Vērtēšanas kritērijiem (Pielikums Nr.6), piešķirot punktus. Jo lielāks ir iegūtais punktu skaits, jo augstākā vietā ierindojas Pretendents.
7. Konkursa īstenošanai finansējums ir no Pašvaldības kārtējā gada budžetā paredzētā finansējuma šim mērķim. Konkursa pieteikuma iesniegšanas termiņš tiek noteikts ar Domes lēmumu.
8. **Konkursa izsludināšana**
9. Pašvaldība paziņojumu par Konkursa uzsākšanu publicē Pašvaldības tīmekļvietnē www.limbazunovads.lv, sociālo tīklu vietnēs un izvieto informatīvos plakātus Limbažu novada skolās.
10. Ar Nolikumu var iepazīties tīmekļvietnē www.limbazunovads.lv.
11. Pieteikumu sagatavošanas laikā Pašvaldība rīko apmācību par Konkursa pieteikuma aizpildīšanu.
12. **Pretendentam noteiktās prasības**
13. Pieteikumu var iesniegt Limbažu novada skolu 4.-12. klašu skolēni, kuru skolas īsteno Junior Achievement programmu.
14. 10. punktā minētie skolēni Pieteikumu var iesniegt individuāli vai apvienojoties komandā, kura plāno uzsākt SMU darbību.
15. Pretendents kļūstot par Konkursa uzvarētāju apņemas realizēt Konkursā pieteikto biznesa ideju izveidojot SMU attiecīgajā mācību gadā.
16. **Konkursa pieteikuma iesniegšana**
17. Lai pieteiktos Konkursam, Pretendentam jāiesniedz Pieteikums, kam ir šādas sastāvdaļas:
    1. Konkursa Pieteikuma veidlapa (1.pielikums);
    2. Biznesa modelis (2.pielikums);
    3. Vecāka vai aizbildņa piekrišana (3.pielikums), ja Pretendents ir nepilngadīgs;
    4. Cita Pieteikuma papildinoša informācija, ko Pretendents uzskata pa nepieciešamu, piemēram, fotogrāfijas, vizuālie materiāli, informatīvie materiāli u.tml. Papildinošā informācija nav obligāta.
18. Pieteikums jāsagatavo datorrakstā, valsts valodā. Ieteicamais burtu lielums – 12, rindstarpa - viena, teksta fonts –Times New Roman.
19. Parakstītu Pieteikumu iesniedz:
    1. nosūtot elektroniski uz e-pastu: pasts@limbazunovads.lv ar norādi “Pieteikums konkursam “Solis Uzņēmējdarbībā””;
    2. aizlīmētā aploksnē, nosūtot pa pastu uz adresi Rīgas iela 16, Limbaži, LV-4001 ar norādi “Pieteikums konkursam “Solis Uzņēmējdarbībā””;
    3. iesniedzot personiski Pašvaldības klientu apkalpošanas centros ar norādi “Pieteikums konkursam “Solis Uzņēmējdarbībā””.
20. Pieteikums jāiesniedz Konkursa paziņojumā noradītajā Pieteikumu iesniegšanas termiņā.
21. Pieteikumi, kas tiks saņemti pēc Konkursa beigu termiņa, netiks izskatīti.
22. **Pieteikumu vērtēšana un rezultātu pasludināšana**
23. Konkursa pieteikumus vērtē Domes apstiprināta Komisija, kuras sastāvā ir Komisijas priekšsēdētājs un 4 (četri) Komisijas locekļi.
24. Komisija ir lemttiesīga, ja tajā piedalās vismaz 3 (trīs) Komisijas locekļi.
25. Kontaktpersona veic Konkursa pieteikumu apkopošanu, to atbilstības pārbaudi Konkursa nolikumam un sagatavo kopsavilkumu par saņemtajiem pieteikumiem, ko iesniedz Komisijai.
26. Komisijas locekļi pirms iesniegto pieteikumu atvēršanas paraksta apliecinājumu par datu neizpaušanu trešajām personām un ka nepastāv interešu konflikts, kāda konkrēta Pretendenta izvēlē (Pielikums Nr. 5).
27. Komisija klātienē vai attālināti, izmantojot digitālās tiešsaistes platformas, iepazinusies ar iesniegtajiem Pieteikumiem, tiekas un izvērtē Pretendentu biznesa idejas, uzklausa Pretendentu prezentācijas, pēc kurām Pretendenti sniedz atbildes uz Komisijas uzdotajiem jautājumiem.
28. Komisija lēmumu par Konkursa rezultātiem pieņem pēc visu dalībnieku biznesa ideju prezentācijām.
29. Pretendenti prezentācijas par iesniegtajiem Pieteikumiem sagatavo, ņemot vērā šādu struktūru:
    1. Problēma/vajadzība, kuru produkts risina;
    2. Produkta izklāsts;
    3. Klienti;
    4. Biznesa modelis un dzīvotspēja (projekta nepieciešamība un realizēšanas potenciāls, kā tiks sasniegti klienti un nodrošināta uzņēmuma dzīvotspēja);
    5. Biznesa idejas oriģinalitāte Limbažu novada teritorijā;
    6. Finanšu aprēķini, produkta cena;
    7. Cita informācija, ko Pretendents vēlas minēt prezentācijā.
30. Par Konkursa uzvarētājiem pasludina 3 (trīs) Pretendentus pamatskolas grupā (4.-9. klase) un 3 (trīs) Pretendentus vidusskolas grupā (10.-12. klase), kuru Pieteikumi pēc Konkursa vērtēšanas kritērijiem (Pielikums Nr. 6) ir saņēmuši vislielāko punktu skaitu, bet ne mazāk kā pusi no noteiktā maksimālā punktu skaita.
31. Ja nav iespējams noteikt precīzu Pieteikumu vietu kārtību pēc iegūtā punktu skaita atbilstoši Konkursa vērtēšanas kritērijiem (Pielikums Nr. 6), tad Komisija par Konkursa uzvarētājiem lemj balsojot. Ja balsošanā radies vienāds Komisijas locekļu balsu sadalījums, izšķirošās balss tiesības ir Komisijas priekšsēdētājam.
32. Komisijas lēmumu virza izskatīšanai tuvākajā Domes sēdē. Komisijas lēmumu apstiprina ar Domes sēdes lēmumu.
33. Domes lēmums par Konkursa rezultātiem tiek publicēts Pašvaldības informatīvajā izdevumā „Limbažu novada ziņas” un interneta mājaslapā www.limbazunovads.lv.
34. **Vērtēšanas kritēriji**
35. Pretendentu Konkursa pieteikumu vērtēšana notiek pēc vērtēšanas kritērijiem (Pielikums Nr. 6), kuri sadalās šādi:
    1. Biznesa modelis un dzīvotspēja;
    2. Klienti;
    3. Problēmas definēšana un risinājums;
    4. Biznesa idejas oriģinalitātes novērtējums Limbažu novada teritorijā;
    5. Finanšu aprēķini un to pamatotība;
    6. Biznesa idejas prezentācija.
36. Katrs Komisijas loceklis Pieteikumus vērtē atsevišķi, katram Pieteikumam piešķirot punktus pēc Konkursa vērtēšanas kritērijiem (Pielikums Nr. 6).
37. **Konkursa pretendenta tiesības un pienākumi**
38. Pretendents ir tiesīgs pirms Pieteikumu iesniegšanas termiņa beigām atsaukt iesniegto Pieteikumu.
39. Pretendents ir atbildīgs par Pieteikumā sniegtās informācijas patiesumu.
40. Pretendentam ir pienākums ievērot Nolikumu.
41. Konkursa uzvarētājam ir pienākums reģistrēt un nodrošināt SMU darbību Konkursa īstenošanas mācību gadā.
42. Pretendents piedaloties Konkursā, saskaņā ar Fizisko personu datu apstrādes likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar Konkursa norisi Pašvaldības informatīvajā izdevumā „Limbažu Novada Ziņas”, Pašvaldības tīmekļvietnē un Pašvaldības veidotajos profilos sociālajos tīklos un citos masu informācijas līdzekļos.
43. Konkursa uzvarētājam jāizmanto vai daļēji jāizmanto Naudas balvu biznesa idejas realizēšanai atbilstoši iesniegtajam Pieteikumam, dibinot SMU Konkursa īstenošanas mācību gadā.
44. Konkursa uzvarētājam savos mārketinga materiālos jāievieto atsauce uz Konkursu.
45. Konkursa uzvarētāja pienākums ir **iesniegt Pašvaldībai Pārskatu par SMU darbību** (pielikums Nr. 4) Konkursa īstenošanas mācību gadā, **līdz attiecīgā mācību gada 30. aprīlim,** iesniedzot pārskatu 14. un 15. punktā noteiktajā kārtībā.Pārskata pielikumā ir jāpievieno fotoattēli un/vai video no projekta norises. Pašvaldība, ar mērķi popularizēt konkursu un konkursa rezultātus, ir tiesīga izmantot iegūtos foto un video materiālus publicitātei.
46. **Noslēguma jautājumi**
47. Konsultācijas par Konkursu, Nolikumu un Pieteikuma sagatavošanu iespējams saņemt telefoniski, elektroniski vai klātienē, iepriekš piesakoties pie Kontaktpersonas.

Limbažu novada pašvaldības

Domes priekšsēdētāja S. Upmale

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**1.Pielikums**

Konkursa “Solis Uzņēmējdarbībā”

28.08.2025. nolikumam

Konkursa “Solis Uzņēmējdarbībā”

**PIETEIKUMA VEIDLAPA**

|  |  |
| --- | --- |
| **Plānotā SMU nosaukums** |  |

|  |  |
| --- | --- |
| **Pārstāvētā skola** |  |

|  |  |  |  |  |  |
| --- | --- | --- | --- | --- | --- |
| **Komandas sastāvs** | | | | | |
| **Vārds, uzvārds** | **Vec-ums** | **Klase** | **Galvenie darba uzdevumi SMU** | **Telefona numurs** | **E-pasts** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| **Kontaktpersonas**  **vārds, uzvārds** *\*Komandas dalībnieks ar kuru notiks saziņa par Konkursa norisi* |  |

|  |  |
| --- | --- |
| **Konsultējošā skolotāja vārds, uzvārds, skolotāja vadītais mācību priekšmets** |  |

|  |  |
| --- | --- |
| **Īss biznesa idejas apraksts** *(risina konkrētu problēmu vai apmierina konkrētu vajadzību, kāpēc ir nepieciešams produkts)* |  |

|  |  |
| --- | --- |
| **Īstenošana** *(vieta, kur tiks īstenota biznesa ideja-telpas, aprīkojuma apraksts)* |  |
| **Konkurenti** *(kādi un cik daudz Jums ir konkurenti, kādus produktus viņi piedāvā)* |  |

|  |  |
| --- | --- |
| **Riski** *(ieviešanas un realizēšanas laikā)* |  |

|  |  |
| --- | --- |
| **Esošās iestrādnes veiksmīgai idejas īstenošanai** *(pieredze, informācija, praktiskās iemaņas, prototips u.tml.)* |  |

|  |  |  |  |  |  |  |
| --- | --- | --- | --- | --- | --- | --- |
| **Plānotās izmaksas biznesa idejas realizēšanai**  *(svarīgākās/dārgākās izmaksu pozīcijas)* | | | | | | |
| Nr.  pk. | Preces vai pakalpojuma nosaukums | Nepieciešamības pamatojums | Vienības mērvienība | Vienību skaits | Cena par vienu vienību, EUR | Summa, EUR |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Kopā (EUR):** | | | | | |  |

|  |  |
| --- | --- |
| **Produkta cena** *(pārdošanas cenas aprēķins un/vai skaidrojums – izmaksas + pelņa)* |  |

|  |  |
| --- | --- |
| **Cita informācija** |  |

|  |  |  |  |
| --- | --- | --- | --- |
| **Pretendenta/u paraksti:** | | **Datums:** | |
|  | |  | |
| /paraksts, paraksta atšifrējums/ | |  | |
|  | |  | |
| /paraksts, paraksta atšifrējums/ | |  | |
|  |  | |
| /paraksts, paraksta atšifrējums/ | |  | |
|  | |  | |
| /paraksts, paraksta atšifrējums/ | |  | |

|  |  |
| --- | --- |
| **Konsultējošā skolotāja paraksts:** | **Datums:** |
|  |  |
| /paraksts, paraksta atšifrējums/ |  |

*\*Ar parakstu konsultējošais skolotājs apliecina, ka ir iepazinies ar Pretendenta/u iesniegto biznesa ideju un Konkursa pieteikumu, kā arī Konkursa uzvaras gadījumā apņemas konsultēt Konkursa uzvarētāju/us biznesa idejas realizēšanā, SMU izveidē un darbības nodrošināšanā.*

***Personas datu apstrādes pārzinis*** *ir Limbažu novada pašvaldība, reģistrācijas nr. 90009114631, adrese: Rīgas iela 16, Limbažu novads, LV-4001, tālr. 64023925, e-pasts: pasts@limbazunovads.lv. Limbažu novada pašvaldības datu aizsardzības speciālists.*

***Personas datu apstrādes mērķis:*** *nodrošināt Konkursa atlases procesu nolikumā noteiktajā kārtībā izvērtējot attiecīgo pretendentu atbilstību nolikuma prasībām, kā arī publicitātes nodrošināšana.*

***Datu apstrādes tiesiskais pamats****: Vispārīgās datu aizsardzības regulas 6. panta 1. punkta a) apakšpunkts. Vairāk informācijas www.limbazunovads.lv. Pretendenta informācijas un datu iesniegšana uzskatāma par Pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā.*

**2.Pielikums**

Konkursa “Solis Uzņēmējdarbībā”

28.08.2025. nolikumam

**Biznesa modelis**

|  |  |  |  |  |  |
| --- | --- | --- | --- | --- | --- |
| **9. SADARBĪBAS PARTNERI/ PIEGĀDĀTĀJI** **(bez kuriem partneriem mūsu uzņēmums nevarētu nodrošināt pamatdarbību, būt produktīvs un augt)?**  Kuri ir mūsu galvenie sadarbības partneri mūsu uzņēmuma darbības nodrošināšanā, piemēram,:   * resursu sagādē, * klientu piesaistē, * klientu apkalpošanā, * produkta kvalitātes nodrošināšanā, * produkta attīstībā, * publicitātē un reklamēšanā, * izmaksu samazināšanā u.c. | **3. AKTIVITĀTES**  **(bez kurām aktivitātēm mūsu uzņēmums nevar iztikt, lai darbotos?)** Galvenās aktivitātes, kas saistītas ar produkta radīšanu, izplatīšanu, attiecību veidošanu ar klientiem, ieņēmumu gūšanu?  Ko mēs darām, lai mūsu risinājumu būtu grūtāk atdarināt? | **2. VĒRTĪBAS PIEDĀVĀJUMS**  **(ko iegūs mūsu klients?)**  Kuras klienta vajadzības mēs atrisinām?  Kāda ir produkta pievienotā vērtība, par kuru klients gribēs maksāt?   * ātrums, pieejamība, lietošanas ērtums? * drošības sajūta? * klienta statuss? * daudzveidīgāks pielietojums? * personalizēta pieeja? * jaunums? * cena?   Ar ko mūsu risinājums ir labāks par alternatīvām?  Kādus produkta komplektus mēs piedāvājam klientiem? | | **8. ATTIECĪBAS AR KLIENTIEM**  **(kā par sevi atgādinsāsim klientiem ārpus tiešās pārdošanas?)**  Ko no mums, kā uzņēmējiem (attieksme, uzvedība), sagaida mūsu klienti? Kā to paudīsim ar iespējami mazākiem resursiem?  Vai būs sociālie tīkli?  Vai lūgsim atsauksmes?  Kā sadarbosimies? Veidosim kaut ko kopā? | 1. **KLIENTI**   **(kam palīdzēsim?)**  Kam mēs radām savu produktu?  Kur viņi atrodas?  Ko viņi dara ikdienā?  Kāds ir viņu vecums/intereses?  Kas viņiem ir svarīgs?  No kā baidās?  Cik ātri pieņem lēmumu iegādāties?  Kuri ir mūsu paši svarī­gākie klienti? Kas būtu ideālais klients? |
| **7.NEPIECIEŠAMIE RESURSI**  **(kādi galvenie resursi ir nepieciešami, lai nodrošinātu uzņēmuma darbību?)**   * materiālie * cilvēkresursi * kompetences * intelektuālie (atļaujas, licences) | **4. IZPLATĪŠANAS KANĀLI (kā klienti uzzinās par mūsu produktu un kā to iegūs?)**  Kā mēs sasniegsim savus klientus, lai nogādātu vērtību?  Kurus izplatīšanas kanālus labprātāk vēlas izmantot mūsu klienti?  Kuri no izplatīšanas kanāliem darbojas vislabāk? Kuri ir lētākie?  Kādas ir iespējas sadarboties ar partneriem, lai sasniegtu klientu?   * INFORMĒTĪBA: kādā veidā par mums uzzina? * NOVĒRTĒŠANA: vai un kāda ir iespēja produktu novērtēt pirms pirkuma? * PIRKŠANA: kā tiks pārdots produkts klientam ērtā veidā? * PIEGĀDE: kā piegādāsim savu produktu klientam ērtā veidā? * PĒCAPKLPOŠANA: vai un kāda ir pēcpārdošanas apkalpošana? |
| **6. IZMAKSU STRUKTŪRA (kas būs galvenās izmaksu pozīcijas?)**  Kuri resursi ir paši dārgākie?  Kāda ir produkta izmaksu stratēģija - orientēta uz vērtību (piemēram, kvalitāti, ātrumu) vai zemu pašizmaksu? | | | **5. IEŅĒMUMU PLŪSMA (kā nopelnīsim naudu?)**  Par ko mūsu klienti ir gatavi maksāt? Par ko viņi maksā šobrīd?  Kā viņi gribētu maksāt? (vienreizējs maksājums, dalīts, abonēšana, noma, starpniecība u.tml)  Kādā veidā tiks gūti ieņēmumi? (pārdošana tirgos, internetā, veikalos u.tml.) Cik regulāri būs ieņēmumi? Kā noteiksim cenu? | | |

*\*Nav jāatbild uz visiem jautājumiem, ja tas nav iespējams vai nav attiecināms.*

**3.Pielikums**

Konkursa “Solis Uzņēmējdarbībā”

28.08.2025. nolikumam

**PIEKRIŠANA**

Konkursam “Solis Uzņēmējdarbībā”

Pašvaldība ir izsludinājusi Biznesa ideju konkursu Skolēnu mācību uzņēmumu izveidei Limbažu novadā “Solis Uzņēmējdarbībā” (turpmāk – Konkurss), kura mērķis ir motivēt jauniešus sava biznesa veidošanai un attīstībai, inovatīva produkta/pakalpojuma radīšanai, veicinot jauniešu dalību “Junior Achievement Latvija” piedāvātajā uzņēmēju veicināšanas programmā un praktiskajos treniņos.

Informācija par konkursu un tā nolikums pieejams Pašvaldības mājas lapā www.limbazunovads.lv.

Piedaloties Konkursā, Pretendents var tikt fotografēts vai filmēts projekta īstenošanas laikā un iegūtie vizuālie materiāli var tikt izmantoti Pašvaldības un tās iestāžu darba publicitātei un atpazīstamībai.

**Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*vecāka vai aizbildņa vārds, uzvārds*), esmu informēts/-a **par Konkursu un piekrītu, ka mans** (*atbilstošo pasvītrot*) dēls/meita/aizgādnībā esoša persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Pretendenta vārds, uzvārds*)

**piedalās Konkursā iesniedzot Pieteikumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_.

(*plānotā SMU nosaukums*)

Apliecinu, ka šajā piekrišanā un Pieteikumā sniegtie personas dati ir sniegti brīvprātīgi, un piekrītu, ka Pašvaldība veic manu un/vai mana bērna/aizbilstamā personas datu apstrādi un šajā piekrišanā un Pieteikumā ietvertie personas dati tiks apstrādāti (tai skaitā publicēta informācija par Naudas balvas piešķiršanu konkrētajam Pretendentam) ar mērķi sagatavot Konkursam nepieciešamos dokumentus.

Apzinos, ka savu piekrišanu varu atsaukt līdz Konkursa pieteikumu iesniegšanas termiņa beigām, tādā gadījumā atsaucot arī Pretendenta dalību konkursā.

Vecāka vai aizbildņa paraksts: \_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija (tālrunis): \_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_

***Personas datu apstrādes pārzinis*** *ir Limbažu novada pašvaldība, reģistrācijas nr. 90009114631, adrese: Rīgas iela 16, Limbažu novads, LV-4001, tālr. 64023925, e-pasts: pasts@limbazunovads.lv. Limbažu novada pašvaldības datu aizsardzības speciālists.*

***Personas datu apstrādes mērķis:*** *nodrošināt Konkursa atlases procesu nolikumā noteiktajā kārtībā izvērtējot attiecīgo pretendentu atbilstību nolikuma prasībām, kā arī publicitātes nodrošināšana.*

***Datu apstrādes tiesiskais pamats****: Vispārīgās datu aizsardzības regulas 6. panta 1. punkta a) apakšpunkts. Vairāk informācijas www.limbazunovads.lv. Pretendenta informācijas un datu iesniegšana uzskatāma par Pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā.*

**4.Pielikums**

Konkursa “Solis Uzņēmējdarbībā”

28.08.2025. nolikumam

Konkursa “Solis Uzņēmējdarbībā”

**PĀRSKATS PAR SMU DARBĪBU**

**\_\_\_\_\_./\_\_\_\_\_. mācību gadā**

|  |  |
| --- | --- |
| **SMU nosaukums** |  |

|  |  |
| --- | --- |
| **Pārstāvētā skola** |  |

|  |  |
| --- | --- |
| **Apraksts par SMU darbību** | Realizētās darbības un notikumi pēc Konkursa *(izveidota prece vai pakalpojums, izveidoti iepriekš neparedzēti produkti, potenciālo klientu interese par produktu, produkta pārdošanas apjomi (skaits un ieņēmumi), u.c.)*:  Dalība pasākumos un tirdziņos *(Cits bazārs, skolas tirdziņi, Pašvaldības organizētie, citi)*:  Dalība citos konkursos, iegūtie apbalvojumi *(ja ir attiecināms)*:  Veiktās mārketinga aktivitātes produkta reklamēšanai:  Konstatētie nepieciešamie uzlabojumi (*produktā, komunikācijā, mārketingā, pārdošanā, uzņēmuma darbībā, komandā u.tml.)*:  Uzņēmējdarbības turpināšana nākotnē attīstot esošo SMU: |

|  |  |
| --- | --- |
| **Konkursa uzvarētāju SMU darbības izvērtējums** | SMU dalībnieku vērtējums par Konkursa nozīmi SMU izveidē un darbības attīstībā:  SMU dalībnieku vērtējums par SMU darbību attiecīgajā mācību gadā *(kā izdevās reālā SMU darbība; kas realizējot biznesa ideju atšķīrās no plānotā (Konkursa Pieteikumā norādītā)- kas izdevās, kas nē; vēlme turpināt SMU darbību vai nākotnē nodarboties ar uzņēmējdarbību)*: |

**+** Atskaites pielikumā ir jāpievieno fotoattēli un/vai video materiāli no projekta norises.

|  |  |  |  |
| --- | --- | --- | --- |
| **Konkursa uzvarētāja/u paraksti:** | | **Datums:** | |
|  | |  | |
| /paraksts, paraksta atšifrējums/ | |  | |
|  | |  | |
| /paraksts, paraksta atšifrējums/ | |  | |
|  |  | |
| /paraksts, paraksta atšifrējums/ | |  | |
|  | |  | |
| /paraksts, paraksta atšifrējums/ | |  | |

**5.Pielikums**

Konkursa “Solis Uzņēmējdarbībā”

28.08.2025. nolikumam

**Apliecinājums**

komisijas loceklim

Es, apakšā parakstījies, apstiprinu, ka esmu iepazinies ar visu informāciju, kas attiecas uz **Biznesa ideju konkursu Skolēnu mācību uzņēmumu izveidei Limbažu novadā “Solis Uzņēmējdarbībā”** \_\_\_\_\_.gadā un apliecinu, ka nav tādu faktu vai apstākļu, kuru dēļ es būtu ieinteresēts kāda Pretendenta izvēlē vai darbībā.

Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties pārtraukšu savu dalību vērtēšanas komisijas darbā.

Būdams vērtēšanas komisijas loceklis, darbošos tikai savu pilnvaru ietvaros, nenonākot interešu konfliktā.

Apņemos līdz Konkursa rezultātu paziņošanai neizpaust jebkādu informāciju par pieteikumu vērtēšanas procesu.

Apliecinu, ka visa konfidenciālā un ar iesniegto ideju saturu saistītā informācija, kas nonāks manā rīcībā Konkursa laikā, tiks izmantota tikai pieteikumu vērtēšanai un arī pēc Konkursa beigām netiks nodota tālāk trešajām personām.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts, vārds, uzvārds)

**6.Pielikums**

Konkursa “Solis Uzņēmējdarbībā”

28.08.2025. nolikumam

**VĒRTĒŠANAS KRITĒRIJI**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Kritērijs** | | **Punktu skaits** | | | |
| Piešķiramie punkti | | Komisijas piešķirtais | |
| * + - 1. **Biznesa modelis un dzīvotspēja** *(Ja šajā kritērijā tiek saņemti 0 punkti, tad projekts tiek noraidīts un tālāk netiek vērtēts)* | | | | | | |
|  | * Biznesa modelis sastādīts reālistiski. Skaidri un konkrēti aprakstītas visas pozīcijas. Pamatota projekta nepieciešamība un dzīvotspēja. Biznesa idejai ir potenciāls. | | 4-5 | |  | |
|  | * Biznesa modelis sastādīts reālistiski, bet dažas pozīcijas būtu grūti realizējamas. Pozīcijas ir daļēji aprakstītas, nav konkrētas. Projekta pieteikums sniedz daļēju informāciju par projekta īstenošanas nepieciešamību un tā dzīvotspēju. Biznesa idejai ir daļējs potenciāls. | | 1-3 | |  | |
|  | * Biznesa modelis nav reāls. Pozīcijas aprakstītas vispārīgi un nekonkrēti. Projekta pieteikums nesniedz informāciju par projekta īstenošanas nepieciešamību un tā dzīvotspēju. Biznesa idejai nav potenciāls. | | 0 | |  | |
| * + - 1. **Klienti** | | | | | | |
|  | | * Identificēts un skaidri definēts klientu loks, mērķauditorija, kurai nepieciešams produkts. | | 2 | |  |
|  | | * Daļēji vai virspusēji identificēts un definēts klientu loks, mērķauditorija, kurai nepieciešams produkts. | | 1 | |  |
|  | | * Nav identificēts klientu loks, mērķauditorija, kurai nepieciešams produkts. | | 0 | |  |
| * + - 1. **Problēmas definēšana un risinājums** | | | | | | |
|  | * Skaidri definēta problēma vai vajadzība, kuru risina izveidojot produktu. Produkta risinājums atbilst problēmai/vajadzībai un efektīvi to risina vai atrisina. | | 2 | |  | |
|  | * Problēma vai vajadzība, kura tiek risināta definēta daļēji. Produkta risinājums daļēji atbilst problēmai/vajadzībai un daļēji risina vai atrisina to. | | 1 | |  | |
|  | * Ar produkta izveidi netiek risināta problēma/vajadzība. | | 0 | |  | |
| * + - 1. **Biznesa idejas oriģinalitātes novērtējums Limbažu novada teritorijā** | | | | | | |
|  | * Ideja ir oriģināla, Limbažu novada teritorijā nav citu šādu produktu. | | 4-5 | |  | |
|  | * Ideja ir daļēji oriģināla, Limbažu novada teritorijā ir šāds līdzīgs produkts, taču Konkursā piedāvātajam produktam ir citas iezīmes, atšķirības no jau esošā piedāvājuma. | | 1-3 | |  | |
|  | * Ideja nav oriģināla, šāds produkts Limbažu novadā jau ir pieejams. | | 0 | |  | |
| * + - 1. **Finanšu aprēķini un to pamatotība** | | | | | | |
|  | * Plānotā produkta pārdošanas ieņēmumi un izmaksas plānotas samērīgi. Pamatota produkta gala cena. | | 2 | |  | |
|  | * Plānotā produkta pārdošanas ieņēmumi un izmaksas plānotas daļēji samērīgi. Daļēji pamatota produkta gala cena. | | 1 | |  | |
|  | * Plānotā produkta pārdošanas ieņēmumi un izmaksas plānotas virspusēji. Nepamatota produkta gala cena. | | 0 | |  | |
| * + - 1. **Biznesa idejas prezentācija** | | | | | | |
|  | * Biznesa ideja prezentēta kvalitatīvi un saprotami. Rodas pārliecība par biznesa idejas realizēšanu un Pretendenta/u spējām realizēt ideju. Runa skaidra, pārliecinoša un strukturēta. Komanda ir vienota un tai ir motivācija realizēt ideju. | | 5-7 | |  | |
|  | * Biznesa ideja prezentēta saprotami. Rodas daļēja pārliecība par biznesa idejas realizēšanu un Pretendenta/u spējām realizēt ideju. Runa ir daļēji skaidra/pārliecinoša/ strukturēta. Komanda ir daļēji vienota un motivēta idejas realizēšanā. | | 1-4 | |  | |
|  | * Biznesa idejas prezentācija ir neskaidra. Nav pārliecības par biznesa idejas realizēšanu un Pretendenta/u spējām realizēt ideju. Komanda nav vienota un motivēta realizēt ideju. | | 0 | |  | |
|  | **Maksimālais iegūstamo punktu skaits** | | **23** | |  | |

|  |
| --- |
| **Piezīmes, ieteikumi:** |
|  |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts, vārds, uzvārds)