**1.PIELIKUMS**

Limbažu novada domes

28.08.2025. sēdes lēmumam Nr.635

(protokols Nr.13, 83.)

**ZIŅOJUMS PAR PUBLISKĀS APSPRIEŠANAS REZULTĀTIEM**

**Lokālplānojuma teritorijas plānojuma grozījumiem nekustamā īpašumā “Senlejas” Salacgrīvas pagastā, Limbažu novadā**

Saskaņā ar Limbažu novada pašvaldības Centrālās pārvaldes Nekustamā īpašuma un teritorijas plānojuma nodaļas lēmumu “Par lokālplānojuma izstrādes uzsākšanu teritorijas plānojuma grozījumiem nekustamā īpašumā “Senlejas” Salacgrīvas pagastā, Limbažu novadā” 1. redakcijas nodošanu publiskai apspriešanai un atzinumu saņemšanai” lokālplānojuma 1. redakcija nodota publiskai apspriešanai un atzinumu saņemšanai.

Saite uz lokālplānojuma 1.redakciju valsts vienotā ģeotelpiskās informācijas portālā www.geolatvija.lv: <https://geolatvija.lv/geo/tapis?document=open#document_29263>.

Publiskās apspriešanas termiņš sākotnēji noteikts no 02.01.2025 – 31.01.2025. un pagarināts līdz 13.02.2025. ņemot vērā, ka sākotnēji publiskās apspriešanas materiāliem netika pievienoti lokālplānojuma paskaidrojuma raksta pielikumi.

Publiskās apspriešanas sanāksmes notika hibrīdrežīmā 2025. gada 14. janvārī plkst. 18.00 un attālināti 2025. gada 27. janvārī.

Līdz ar lokālplānojuma 1. redakciju publiskajai apspriešanai tika nodots arī Vides pārskata projekts.

Publiskās apspriešanas laikā saņemto priekšlikumu un institūciju atzinumu izskatīšana notika 2025. gada 26. februārī.

Publiskās apspriešanas laikā saņemti 16 iesniegumi (Ziņojuma Pielikums Nr.1) ar jautājumiem par lokālplānojumu un tā vides pārskatu. Ziņojums par sabiedrības priekšlikumiem un iebildumiem lokālplānojumam “Senlejas” pieejams 1. pielikumā. **11 iedzīvotāju iesniegumos izteikts viedoklis – pret lokālplānojuma risinājumu**.

Pēc publiskās apspriešanas saņemti **4 iedzīvotāju iesniegumi, kuros izteikts viedoklis – pret lokālplānojuma risinājumu, kā arī iebilst pret elektrolīnijas izbūvi caur sev piederošo īpašumu.**

**Publiskās apspriešanas sanāksmē 7 iedzīvotāji izteica viedokli – pret lokālplānojuma risinājumu.**

Publiskās apspriešanas laikā saņemti institūciju atzinumi no institūcijām (Ziņojuma Pielikums Nr.2). TAPIS vidē saņemts atzinums no Dabas aizsardzības pārvaldes, kurā norādīts uz nepieciešamību papildināt lokālplānojumu. SIA “Grupa93” 18.02.2025. sagatavoja vēstuli Nr. 25/50 ar skaidrojumiem un precizējumiem attiecibā uz lokālplānojumā ietverto informāciju. Lokālplānojuma teritorijas izmantošanas un apbūves noteikumi papildināti ar aizliegumu veikt atmežošanu no 1. aprīļa līdz 30. jūnijam, izsakot šādā redakcijā “Atmežošanas darbus vēja elektrostacijas būvniecības vietā aizliegts veikt no 1. aprīļa līdz 30. jūnijam.”. Papildinājums veikts, ievērojot ornitologa atzinumā noradīto. Paskaidrojuma rakstam ir pievienoti precizēti putnu eksperta un sikspārņu eksperta atzinumi (paskaidrojuma raksta 8. un 9. pielikums), par Dabas aizsardzības pārvaldes norādītajiem jautājumiem attiecībā uz vēja stacijas “Senlejas” un vēja parka “Limbaži” kumulatīvo ietekmi uz putnu un sikspārņu faunu, abu objektu monitoringa programmu, t.sk. nepieciešamību noteikt ietekmi mazinošus pasākumus, kā arī ietekmi uz NATURA 2000 teritoriju - dabas parku "Salacas ieleja". Paskaidrojuma rakstā veikti drukas kļūdu labojumi. 10.03.2025. saņemts pozitīvs Dabas aizsardzības pārvaldes atzinums Nr. 4.8/1535/2025-N.

Veselības inspekcija 30.01.2025 TAPIS vidē izsniedza atzinumu, norādot uz nepieciešamajiem labojumiem. SIA “Grupa93” 07.02.2025. sagatavoja vēstuli Nr. 25/39 ar skaidrojumiem un precizējumiem attiecibā uz lokālplānojumā ietverto informāciju. Tika papildinātas paskaidrojuma raksta 1.5.4. nodaļa ar informāciju. 12.02.2025. saņemts pozitīvs Veselības inspekcijas atzinums Nr.2.4.8.-12/18.

Citu institūciju atzinumi tika izsniegti bez iebildēm, izņemot Latvijas valsts mežu atzinumu, kas saņemts pēc publiskās apspriešanas (tehniskas kļūdas rezultātā), kurā nesaskaņo **nesaskaņo LVM autoceļa Purmaļu trase izmantošanu transportam un kabeļa ierīkošanu ceļa.** Jānorāda, ka iebildums attiecas uz plānoto **būvniecības ieceri** pievedceļa un elektrokabeļa ierīkošanai ceļa nodalījuma joslā.

Ņemot vērā sabiedrības izteiktos priekšlikumus/iebildumus publiskās apspriešanas sanāksmes laikā un saņemtajos iesniegumos, lokālplānojuma redakcija papildināma:

1. TIAN iekļaut plānotās apbūves (vēja stacijas) maksimālo augstumu 200 m, ieskaitot rotora lāpstiņas, kas atbilst sākotnējam ietekmes uz vides vērtējumā, lokālplānojuma redakcijā un tā vides pārskatā pētītam.
2. TIAN iekļaut nosacījumus par trokšņa robežlielumu pārsniegšanas gadījumiem un plānotajām darbībām, ja tas tiek pārsniegts.
3. TIAN iekļaut nosacījumus par monitoringa ziņojumu par troksni un mirgošanu iesniegšanu pašvaldībā, nosakot, ka tie iesniedzami pēc vēja elektrostacijas nodošanas ekspluatācijā un pēc tam 1x ceturksnī.
4. Papildināt paskaidrojuma rakstu ar papildus mirgošanas attēliem 1.5.3. nodaļā.
5. Paskaidrojuma raksta ainavu izvērtējumu papildināt ar vairākiem skatu punktiem, kas analogi Limbažu VES ietekmes uz vidi novērtējuma 9.pielikumam “Ainavu pētījums”, veikt atkārtotu VES ietekmi uz ainavu novērtējumu.
6. Paskaidrojuma rakstā izvērtēt piekļūšanas lokālplānojuma teritorijai alternatīvas VES būvniecības un ekspluatācijas laikā, ņemot vērā iedzīvotāju un AS “Latvijas valsts meži” Rietumvidzemes reģions (LVM) izteiktos iebildumus.
7. Paskaidrojuma rakstam pievienot sākotnējo ietekmes uz vidi novērtējumu, ko veicis Valsts Vides dienests.

Teritorijas attīstības plānošanas likuma 4.panta pirmā daļa Sabiedrības līdzdalība teritorijas attīstības plānošanā nosaka, ka *Teritorijas attīstību plāno, iesaistot sabiedrību. Plānošanas līmenim atbilstošai institūcijai ir pienākums nodrošināt informācijas un lēmumu pieņemšanas atklātumu, kā arī noskaidrot sabiedrības viedokli un organizēt sabiedrības līdzdalību attiecīgās teritorijas attīstības plānošanā, sniedzot pēc iespējas plašu un saprotamu informāciju*.

Sabiedrības līdzdalības procesā līdzsvaro privātpersonu un sabiedrības intereses ar teritorijas ilgtspējīgas attīstības iespējām.

**Lēmums:**

**Pamatojoties uz nepieciešamību veikt papildinājumus Teritorijas izmantošanas un apbūves noteikumos un Paskaidrojuma rakstā, lokālplānojuma redakcija pilnveidojama ar iepriekš minēto, izstrādājot tā 2.0 redakciju.**

Sagatavoja:

Ilona Zeltiņa

Limbažu novada pašvaldības Centrālās pārvaldes

Nekustamā īpašuma un teritorijas plānojuma nodaļas telpiskās attīstības plānotāja